महेंद्रगढ़, रेवाड़ी नारनौल के 11 विद्यार्थी छात्रवृत्ति के लिए चयनित
इंडियनइंस्टीट्यूट ऑफ साइंस बंगलौर द्वारा आयोजित राष्ट्रीय स्तरीय किशोर विज्ञान प्रोत्साहन योजना (केवीपीवाई) के बारे में एक दशक पहले तक क्षेत्र के छात्रों को जानकारी ही नहीं थी, वहीं आज इस प्रतियोगिता में महेंद्रगढ़ के एक ही स्कूल की 11 प्रतिभाओं ने सफलता प्राप्त कर प्रदेश का नाम देश में रोशन किया है। चयनित छात्रों को स्नातक स्तर तक प्रति माह 5 हजार रुपए तथा पीजी स्तर पर 7 हजार रुपए की स्कॉलरशिप भारत सरकार द्वारा प्रदान की जाएगी। इस प्रतियोगिता में आरपीएस स्कूल के अलावा महेंद्रगढ़, रेवाड़ी नारनौल में अन्य किसी स्कूल से इस योजना के तहत छात्रवृत्ति में किसी छात्र का नाम नहीं हैं। इस प्रतियोगिता में देशभर से विज्ञान विषय के 11वीं 12वीं के लाखों छात्र-छात्राएं भाग लेते हैं।
स्कूल के प्रवक्ता धर्मेश कौशिक ने बताया कि केवीपीवाई योजना का मुख्य उद्देश्य स्कूल स्तर की प्रतिभाओं को तराशकर उन्हें छात्रवृत्ति प्रदान कर उनके लक्ष्य तक पहुंचाना है।
इसी उद्देश्य को लेकर इंडियन इंस्टीट्यूट ऑफ साइंस बंगलौर द्वारा वर्ष 1999 में इस राष्ट्रीय स्तरीय प्रतियोगिता का शुभारंभ किया गया। वर्षों तक इस राष्ट्रीय स्तर की प्रतियोगिता के बारे में क्षेत्र के विद्यार्थियों को कोई जानकारी नहीं थी और ना ही क्षेत्र में शिक्षा का इतना प्रकाश था। धीरे-धीरे क्षेत्र के कुछ शिक्षण संस्थाओं ने पहल की और अपने-अपने शिक्षण संस्थाओं में सरकार की इस छात्रवृत्ति योजना के बारे में छात्रों को बताना शुरू किया। इसके बाद पिछले कुछ वर्षों से हर वर्ष क्षेत्र के 5 से 10 विद्यार्थी इस प्रतियोगिता में सफलता प्राप्त करते रहे, परंतु इस बार महेंद्रगढ़, रेवाड़ी तथा नारनौल में केवल आरपीएस स्कूल के 11 छात्रों ने शिक्षकों के उचित मार्गदर्शन अपनी कड़ी मेहनत के बल पर इस प्रतियोगिता में सफलता अर्जित की है। इस प्रतियोगिता में बैठे लाखों प्रतियोगिताओं में से छात्रवृत्ति के लिए पूरे देश से 2800 छात्र-छात्राओं का चयन किया गया है
विद्यालय के उप प्राचार्य रविन्द्र सिंह तंवर ने बताया कि इस राष्ट्रीय स्तर की छात्रवृत्ति के लिए आरपीएस विद्यालय की छात्रा माया पुत्री सत्यवीर, कुशाग्र गुप्ता पुत्र राजीव गुप्ता, प्रतीक कुमार पुत्र नंद कुमार भारद्वाज, अमित यादव पुत्र ओमप्रकाश, रवि सिंह पुत्र जयपाल, निशिता पुत्री राजबीर सिंह, साक्षी पुत्री रणधीर सिंह, आरती पुत्री कृष्ण कुमार, विनिता पुत्री महेश कुमार, सत्यजीत पुत्र सत्यवीर यादव, अंकित कुमार पुत्र रामओतार का चयन हुआ है। विद्यालय के छात्र छात्राओं की इस उपलब्धि को लेकर गुरुवार को विद्यालय प्रांगण में एक सम्मान समारोह का आयोजन किया गया, जिसमें सभी चयनित छात्र-छात्राओं को सम्मानित किया गया।
awa_Deva hin_Deva hin_Deva hin_Deva awa_Deva